Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9909

b) az elért repülési pályán a repülőgépre ható alapvető erők, valamint ezek eredetének megállapítása. 6.3.6 Repülési adatrögzítők – Repülőgépek, amelyek egyedi légialkalmassági bizonyítványát először 2005 január 1. után adják ki Minden olyan repülőgépet, amelynek legnagyobb engedélyezett felszállósúlya (tömege) több mint 5700 kg. IA típusú repülési adatrögzítő berendezéssel szereljenek fel. 6.3.7 Pilótakabin hangrögzítők – Repülőgépek, amelyek egyedi légialkalmassági bizonyítványát először 1987 január 1-én, vagy ezt követően adták ki 6.3.7.1 Minden olyan repülőgépet, amelynek legnagyobb engedélyezett felszállósúlya (tömege) több mint 5700 kg. szereljenek fel pilótakabin hangrögzítő berendezéssel, amelynek célja a pilótakabin belső 2007/70/II. szám hangkörnyezetének rögzítése a repülés időtartama alatt. 6.3.7.2 Ajánlás – Minden olyan több hajtóműves, gázturbinás repülőgépet, amelynek legnagyobb engedélyezett felszállósúlya (tömege) 5700 kg. vagy kevesebb és egyedi légialkalmassági bizonyítványát először 1990 január 1-én vagy ezt követően adták ki, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. 6.3.8 Pilótakabin hangrögzítők – Repülőgépek, amelyek egyedi légialkalmassági bizonyítványát először 1987 január 1. előtt adták ki Megjegyzés: A pilótakabin hangrögzítő berendezések teljesítmény előírásai megtalálhatók az EUROCAE Polgári Légiközlekedési Berendezések Európai Szervezetének repülési adatrögzítő rendszerekre kidolgozott MOPS (minimális üzemi teljesítmény előírások) kiadványában vagy más egyenértékű dokumentumban. 6.3.8.1 Minden olyan gázturbinás sugárhajtóműves repülőgépet, amelynek legnagyobb engedélyezett felszállósúlya (tömege) több mint 27 000 kg. és olyan típuscsaládba tartozik, amelynek prototípusát az illetékes országos hatóság 1969 szeptember 30. után látta el légialkalmassági bizonyítvánnyal, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. 6.3.8.2 Ajánlás – Minden olyan gázturbinás sugárhajtóműves repülőgépet, amelynek legnagyobb engedélyezett felszállósúlya (tömege) 5700 kg-tól 27 000 kg-ig terjed és olyan típuscsaládba tartozik, amelynek prototípusát az illetékes országos hatóság 1969 szeptember 30. után látta el légialkalmassági bizonyítvánnyal, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. 6.3.9 Pilótakabin hangrögzítők – felvételi időtartam 6.3.9.1 A pilótakabin hangrögzítő berendezés képes legyen a működése legalább utolsó 30 percében rögzített tájékoztatások tárolására. 6.3.9.2 Ajánlás – Az a pilótakabin hangrögzítő berendezés, amelyet olyan repülőgépbe szereltek fel, melynek legnagyobb engedélyezett felszállósúlya (tömege) több mint 5700 kg és egyedi légialkalmassági bizonyítványát először 1990 január 1-én vagy ezt követően adták ki, képes legyen a működése legalább utolsó két órájában rögzített tájékoztatások tárolására. 6.3.9.3 Az a pilótakabin hangrögzítő berendezés, amelyet olyan repülőgépbe szereltek fel, melynek legnagyobb engedélyezett felszállósúlya (tömege) több mint 5700 kg és egyedi légialkalmassági bizonyítványát először 2003 január 1. után adták ki, képes legyen a működése legalább utolsó két órájában rögzített tájékoztatások tárolására. 6.3.10 Repülési adatrögzítők – szerkezet és beszerelés A repülési adatrögzítőket úgy készítsék el és helyezzék el illetve szereljék be a repülőgépbe, hogy biztosítsák a rögzített adatok gyakorlatilag lehetséges legnagyobb védelmét annak érdekében, hogy a rögzített tájékoztatások megőrizhetők, leolvashatók és feldolgozhatók legyenek. A repülési adatrögzítők feleljenek meg a baleseti törési ellenálló képességre és tűzvédelemre vonatkozó ipari előírásoknak. Megjegyzés: A baleseti törési ellenálló képesség és tűzvédelem ipari előírásai megtalálhatók a Polgári Légiközlekedési Berendezések Európai Szervezete (EUROCAE) ED55 és ED56A jelű és hasonló kiadványokban. 2007/70/II. szám 6.3.11 Repülési adatrögzítők – működés 6.3.11.1 A repülési adatrögzítőt a repülés alatt ne kapcsolják ki. 6.3.11.2 A repülési adatrögzítővel rögzített tájékoztatások megőrzése érdekében a berendezést egy baleset vagy repesemény utáni repülés befejezését követően kapcsolják ki és azt a tájékoztatásokat tartalmazó adathordozónak a 13. Annex előírásaival összhangban végrehajtott eltávolítása előtt ne kapcsolják ismét be.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes